L 288/26 Jurnalul Oficial al Uniunii Europene 5.11.2011 DECIZII DECIZIA DE PUNERE ÎN APLICARE A COMISIEI din 3 noiembrie 2011 de modificare a Deciziei 2008/866|CE, privind măsurile de urgență de suspendare a importurilor din Peru de anumite moluşte bivalve destinate consumului uman, în ceea ce priveşte perioada de aplicare [notificată cu numărul C(2011) 7767] (Text cu relevanță pentru SEE) (2011/723|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 178/2002 al Parla- mentului European și al Consiliului din 28 ianuarie 2002 de stabilire a principiilor şi a cerințelor generale ale legislaţiei alimentare, de instituire a Autorităţii Europene pentru Siguranţa Alimentară şși de stabilire a procedurilor în domeniul siguranței produselor alimentare (), în special articolul 53 alineatul (1) litera (b) punctul (), întrucât: (1) Regulamentul (CE) nr. 178/2002 stabileşte principiile generale care reglementează produsele alimentare și hrana pentru animale în general şi siguranța acestora în special, la nivelul Uniunii şi la nivel național. El prevede măsuri de urgență în cazul în care există dovezi că produsele alimentare sau  hrana pentru animale importată dintr-o țară terţă ar putea constitui un risc grav pentru sănătatea oamenilor, a animalelor sau pentru mediu, iar riscul respectiv nu poate fi combătut în mod satisfăcător prin măsuri luate de statul membru sau de statele membre în cauză. (2) Decizia 2008/866/CE a Comisiei din 12 noiembrie 2008 privind măsurile de urgență de suspendare a importurilor din Peru de anumite moluște bivalve destinate consumului uman (?) a fost adoptată în urma apariției unui focar de hepatită A la om legată de consumul de moluşte bivalve importate din Peru, contaminate cu virusul hepatitei A (HAV). Respectiva decizie se aplica inițial până la 31 martie 2009, însă această perioadă de aplicare a fost prelungită până la 30 noiembrie 2011 prin Decizia 2010/641/UE a Comisiei ()). JOL 31, 1.2.2002, p. 1. JO L 307, 18.11.2008, p. 9. JO L 280, 26.10.2010, p. 59. (3) Un audit al Comisiei, efectuat în septembrie 2009, a verificat dacă autoritățile peruane au luat măsurile corective cuprinse în informațiile pe care le-au pus la dispoziție după apariția focarului de hepatită A. Cu toate acestea, aceste măsuri nu erau puse în aplicare integral la momentul inspecției. ( Un audit de urmărire subsecventă al Comisiei a avut loc în iunie 2011. (5)  Rezultatele auditului au arătat că un sistem de control şi un plan de monitorizare bine puse în aplicare sunt funcționale și că s-au constatat îmbunătățiri de la vizita de inspecție din 2009. (6) Cu toate acestea, măsurile de protecție instituite cu privire la posibila contaminare a moluştelor bivalve vii cu virusul hepatitei A sunt încă nesatisfăcătoare. Autoritatea peruviană competentă elaborează în prezent un sistem de monitorizare pentru detectarea virusului la moluşte bivalve vii, dar metoda de testare utilizată nu poate fi considerată fiabilă, deoarece nu a fost încă validată. (7)  Prin urmare, Decizia 2008/866/CE ar trebui modificată în consecință. (8) Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DECIZIE: Articolul 1 La articolul 5 din Decizia 2008/866/CE, data de „30 noiembrie 2011” se înlocuieşte cu „30 noiembrie 2012”.